ปกติประจำเดือนมาวันที่15ค่ะ แต่วันที่16มีเลือดสีชมพูออกมาเล็กน้อย วันที่17มีเลือดสีน้ำตาลไหลออกมาพร้อมเลือดสีชมพูแต่มานิดเดียวนะคะ แล้ะวันนี้ก็ยังมีค่ะแต่เลือดออกน้ำตาลเข้มเกือบดำเรยคะ (ตรวจแล้วขึ้นขีดเดียว) อยากทราบว่าเราจะเป็นอะไรมั้ยคะเพราะตรวจแล้วไม่เจอ ช่วยไห้คำตอบเบื้องต้นหน่อยได้มั้ยคะ ปล.อาทิตย์หน้าจะตรวจอีกทีค่ะ ถ้าไม่ใช่จะไปโรงพยาบาลค่ะ
สวัสดีค่ะ ในกรณีนี้หากเป็นเลือดที่มาตรงรอบเดือน มาประมาณ 3-7 วันแล้วหยุดก็อาจเป็นรอบเดือนปกติ แต่หากออกไม่ตรงรอบเดือน ลักษณะมากระปริดกระปรอย อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-เลือดล้างหน้าเด็กคือเลือดที่ออกมาหลังมีการปฏิสนธิประมาณ 2 สัปดาห์ ไม่ได้เกิดในทุกคน ไม่ได้ใช้ยืนยันการตั้งครรภ์-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยหากต้องการยืนยันการตั้งครรภ์ ชุดตรวจการตั้งครรภ์ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ ควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่ค่ะการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์